  Григорий Фомин Анжелика Тихонова корреспондент Удмуртия Донецк но Луганск Калык Элькунъёсысь калыкез пумитаны быгатоз. Со сярысь 22-тӥ тулыспалэ журналистъёслы элькунлэн тӧроез Александр Бречалов вераз. Улосвылын оперативной штаб кылдытӥзы, соин Удмуртиысь кивалтэтлэн тӧроез Ярослав Семёнов кивалтэ. Со Донецкысь но Луганскысь калыкез санаторийёсы интыян, улыны кулэ луись ваньбур сётон понна кылкутэ. Элькунын вылӥ дасьлыкъя режим ялӥзы. «Та дырлы ми куноосты пумитаны быдэсак дась. Пунктъёс нылпиослы но, мӧйыослы но улыны дасесь. Мерлыко службаос дасесь» Александр Бречалов, Удмуртилэн тӧроез Улосвылын 250 адямиез интыяны быгатозы. Удмуртиысь кивалтэтлэн тӧроезлэн воштӥсез Татьяна Чуракова лыктӥсьёслы ПЦР-тестъёс лэсьтозы шуыса вераз. Вань кулэяськисьёслы эмъюрттэт но сётозы. Нош пиналъёсты нылпи садъёсы но школаосы кутыны быгатозы. Озьы ик уже интыяськыны луонлыкъёс но кылдытозы. Тодэ вайытом, Россилэн азьмуртэз Владимир Путин Донецк но Луганск Калык Элькунъёслэн асэриксы сярысь косэтэз кинюртӥз. Тегъёс: Политика Россия Удмуртия АлександрБречалов  